เมื่อวันที่11ธ.ค.ได้มีเพศสมัพันธ์กับแฟนค่ะ แต่ไม่ได้สอดใส่ใช้แต่นิ้ว แต่จนตอนนี้(วันที่28ธ.ค.) ประจำเดือนยังไม่มาเลยค่ะ แต่มีอาการปวดเอวและปวดปุดๆตรงท้องน้อยเหมือนมีลม จะไม่ท้องใช่ไหมคะ ที่ประจำเดือนมาเลทจะมาจากปัจจัยอื่นหรือเปล่าคะ
สวัสดีค่ะ การมีเพศสัมพันธ์ที่ไม่ได้สอดใส่อวัยวะเพศเลยนั้น แทบจะไม่มีโอกาสทำให้เกิดการตั้งครรภ์ได้ค่ะการที่ประจำเดือนไม่มา มาช้าเกิน 35 วันจากรอบก่อนไปแล้วนั้น อาจจะมีสาเหตุมาจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลโดยควรตัดสาเหตุของการตั้งครรภ์ออกไปก่อน แม้โอกาสจากที่กล่าวมาจะน้อย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป